नई दिल्ली. केंद्रीय गृह राज्यमंत्री किरण रिजिजू ने बुधवार को एक आर्मी जवान का वीडियो शेयर किया। इसमें जवान, पिछले साल जेएनयू में संसद पर हमले के दोषी अफजल गुरु के लिए देशविरोधी नारेबाजी पर जमकर फटकार लगाता दिख रहा है। बता दें कि डीयू-ABVP विवाद के बाद देशभक्ति पर बहस छिड़ी हुई है। एबीवीपी के विरोध में कैम्पेन चलाने पर करगिल शहीद की बेटी गुरमेहर कौर को धमकी दी गई। इसके बाद कई सेलिब्रिटीज और नेताओं ने इस मुद्दे पर अपनी बात रखी। रिजिजू ने पहले गुरमेहर पर कसा था तंज...
- रिजिजू ने वीडियो शेयर करते हुए ट्विटर पर लिखा- दर्द समंदर से भी ज्यादा गहरा हो जाता है। दुख की बात है कि हमारे जवानों को भी भारी दिल से कहना पड़ता है।
- बता दें कि पाकिस्तान और अपने पिता की शहादत को लेकर दिए बयान पर रिजिजू गुरमेहर पर तंज कसा था। फिर से पुराने वीडियो के जरिए डीयू विवाद पर देश के विरोध में बात करने वालों को आड़े हाथ लिया है।
वीडियो में क्या है?
- वीडियो में जवान श्रीराम गोरडे 2001 में अफजल गुरु के लिए नारे लगाने वाले जेएनयू स्टूडेंट्स और 29 सितंबर को पीओके में इंडियन आर्मी के सर्जिकल स्ट्राइक पर सवाल उठाने वालों को फटकार लगा रहा है। इसे पिछले साल 28 दिसंबर को बनाया गया है।
- इसमें जवान कहता है, ''हम देश की सिक्युरिटी के लिए आतंकियों और नक्सलियों से लड़ते हैं। लेकिन देश को सबसे बड़ा खतरा तब दिखता है जब इस देश में रहने वाले कुछ लोग भारत के खिलाफ नारेबाजी करते हैं।''
- ''अफजल को फांसी पर चढ़ाया गया। इसका हमें दुख नहीं। लेकिन दुख तो तब होता है जब कुछ लोग 'अफजल हम शर्मिंदा हैं...' के नारे लगाएं। हमें दुख होता है जब ऐसे लोगों (अफजल सपोर्टर्स) को भारी सपोर्ट मिलता है। दुख होता है जब किसी आतंकी के जनाजे में हजारों लोगों की भीड़ जुटे।''
- वीडियो में देश विरोध कामों के लिए लताड़ लगाने वाले गोरडे 9 मराठा इंफ्रेंट्री, जामनगर में तैनात हैं। जवान का कहना है कि अगर देश में इसी तरह का माहौल बना रहा तो हमें एक और विभाजन देखने को मिलेगा। 13 साल से सेना में हूं। वीडियो में अपने दिल का दर्द बयां किया है।
क्या है मामला?
- पिछले दिनों डीयू के रामजस कॉलेज में आयोजित एक सेमिनार में स्टूडेंट लीडर उमर खालिद को बुलाया गया था। ये वो ही खालिद है जिसके खिलाफ जेएनयू में देश विरोधी नारे लगाने के मामले में देशद्रोह का केस दर्ज किया गया था।
- एबीवीपी ने इसके विरोध में कॉलेज में धरना दिया। लेकिन इस दौरान पथराव हो गया और कॉलेज मैनेजमेंट को सेमिनार रद्द करनी पड़ी। एक कॉलेज में कुछ स्टूडेंट्स के देश विरोधी नारे लगाने का वीडियो सामने आया। इसके बाद लेफ्ट सपोर्टर AISA स्टूडेंट और कुछ टीचर एबीवीपी के खिलाफ मार्च निकाल रहे थे।
- इसी दौरान दोनों गुटों में जमकर मारपीट हुई। कई स्टूडेंट, टीचर्स और पुलिसवालों को चोट आई। आरोप है कि हिंसा भड़कने के दौरान दिल्ली पुलिस ने कड़ाई से कार्रवाई नहीं की और चुपचाप तमाशा देख रहे थे। इस मामले में 4 पुलिसवालों को सस्पेंड भी किया गया।
- बाद में डीयू के लेडी श्रीराम कॉलेज की स्टूडेंट और करगिल शहीद की बेटी गुरमेहर ने 'मैं ABVP से नहीं डरती हूं' कैम्पेन शुरू किया, जिसे देशभर से सपोर्ट मिला। बाद में उसने कहा कि पाकिस्तान ने मेरे पिता को नहीं मारा। इसके बाद कुछ लोगों ने उन्हें धमकियां दीं। कई लोगों ने गुरमेहर को सही तो कई ने उन्हें गलत बताकर देश विरोधी तक कह दिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva